text: Jernmændene vender tilbage til Fredericia
  03 november 2015 kl. 09.13
  Et nyt stævne i Fredericia giver nu atleter fra hele verden mulighed for at løbe i mål som halve og kvarte jernmænd.  
  Fredericia er gået sammen med Challenge Denmark om at skabe et stævne for triatleter fra hele verden, der vil gennemføre en halv eller kvart jernmandsdistance i smukke omgivelser ved Lillebælt.
   - I Fredericia brænder vi for triatlon. Så det er fantastisk at få et så stort stævne til Fredericia og sætte byen på det internationale triatlonkort, siger manden bag FredericiasTriathlon Team, Carsten Andersen . Fra 1991 og frem var Fredericia hjemsted for en lang række internationale stævner.
  Løbet finder sted lørdag den 6 august 2016, og ruten vil blandt andet gå over den gamle Lillebæltsbro.
  Fakta om jernmandsdistancer
  Halv jernmand: 1,9 km svømning, 90 km cykling, 21 km løbKvart jernmand: 950 m svømning, 45 km cykling og 10,5 km løb
  Challenge Denmark er også med som arrangør af et triatlon-arrangement lørdag den 12. juni sammen med Billund og Herning.
   
  Fredericias borgmester Jacob Bjerregaard (S) fortæller, hvad det nye jernløb betyder for byen.
  
  New race August 6, 2016!  #ChallengeFredericia #AllAboutTheAthlete #ChallengeFamily #WeAreTriathlon pic.twitter.com/O1eyyGP1aP
  
  